Arriba la quarta edició de Fira Mercat Gandia
06 setembre 2023

## Arriba la quarta edició de Fira Mercat Gandia06 setembre 2023Última actualització: 06 setembre 2023

![](../gestion/img/2f31112ca857f99c255513cb1f9e435c6b44baa1763e494a5227345d03fc51a0.JPG)  
  

La quarta edició de Fira Mercat Gandia torna amb expositors de distints sectors professionals destinats a diversos públics: extraescolars, moda, calçat i complements o exposició de bonsais.  
Tal com ha destacat la regidora de Polítiques Econòmiques i Comerç, **Elena Moncho**, "_en totes les fires que estem preparant hi haurà aproximadament unes 3.000 visites per cadascuna, una data que crec s'ha de remarcar_".  
L'encarregada d'encetar la quarta edició d'enguany serà la Fira Extraescolars, que tindrà lloc aquest divendres 8 i dissabte 9 de setembre, i serà “_una fira molt esperada en la que trobarem 14 empreses de la nostra ciutat, el que suposa una oferta molt variada_”, ha apuntat la regidora. Hi haurà activitats per als més menuts com balls, robòtica, rem, acadèmies d'anglés, atletisme, o scouts, entre altres.  
  
L'horari per als dos dies serà d'11.00 a 14.00 hores i de 18.00  a 21.00 hores. A més, el dissabte a la plaça del Prado a partir de les 18.30 hores els scouts faran diverses activitats per a totes les persones que vulguen participar i a les 19.30 hores l'escola de capoeira farà una exhibició i una masterclass.  
  
Moncho ha convidat tothom "_a acudir un any més a aquesta fira que enceta la quarta edició i que esperem que continue sent un èxit com els anys anterior_s".  
  
Les dates en les quals es desenvoluparan les pròximes Fires són les següents:  
  
\- Outlet moda del 15 al 16 de setembre.  
\- Outlet Calçat i Complements: 22 al 23 de setembre  
\- Exposició Bonsais: del 29 al 3 d'octubre

[Twittear](https://twitter.com/share)